open-index/open-wikipedia-markdown huggingface dataset:
Madagascar: Escape 2 Africa

***Madagascar: Escape 2 Africa*** is 'n rekenaargeanimeerde familie-/buddy-rolprent van 2008 wat deur Eric Darnell en Tom McGrath geregisseer is. Dit is voorafgegaan deur die 2005 film *Madagascar*.

## Rolverdeling 
* Ben Stiller as Alex, die Leeu
** Declan Swift as jong Alex
* Chris Rock as Marty, die Bontkwagga
** Thomas Stanley as jong Marty
* David Schwimmer as Melman, die Kameelperd
** Zachary Gordon as jong Melman
* Jada Pinkett Smith as Gloria, die Seekoei
** Willow Smith as jong Gloria
* Sacha Baron Cohen as King Julien XIII
* Cedric the Entertainer as Maurice
* Andy Richter as Mort
* Tom McGrath as Skipper, die Pikkewyn
* Chris Miller as Kowalski, die Pikkewyn
* Jeffrey Katzenberg as Rico, die Pikkewyn
* Christopher Knights as Private, die Pikkewyn
* Conrad Vernon as Mason, die Sjimpansee
* Bernie Mac as Zuba, die Leeu
* Sherri Shepherd as Florrie, die Leeu
* Alec Baldwin as Makunga die leeu
* Elisa Gabrielli as Nana
* will.i.am as Moto Moto die seekoei
* Fred Tatasciore as Teetsi, die Leeu
* Eric Darnell as Joe die kameelperd
* Al Roker as 'n nuusleser
* Phil LaMarr as Safari Tour Guide
* Stephen Kearin as Stephen die kameelperd, 'n renoster en een van die New Yorkers
* Danny Jacobs as een van die New Yorkers
* Dan O'Connor as 'n Buffel en een van die New Yorkers
* Stacy Ferguson as a female hippopotamus
* Harland Williams as 'n kameelperd
* Bridget Hoffman as een van die New Yorkers
* David P. Smith as Bobby die dik-dik

## Ontvangs 
### Resensies 
Op Rotten Tomatoes gee 64% van 157 beoordelaars die rolprent 'n positiewe resensie, met 'n gemiddelde telling van 5,91/10. Webwerf Metacritic bereik 'n telling van 61/100, gebaseer op 25 resensies, wat staan vir "oor die algemeen gunstige resensies".

## Verwysings 
## Eksterne skakels 
* 
* 

* 
*
Massonia triflora

***Massonia triflora*** is 'n geofiet wat deel van die Asparagaceae familieis. Die spesie is endemies aan die Wes-Kaap. Die plant kom by Matjiesfontein en ook by die Rooihoogtepas naby die Koo voor.

## Bronnelys 
* Science Direct
* Plants of the World Online
Ringfort

[thumb|220px|Die ringfort by Rathrar in [Ierland.]]
thumb|220px|Een van die indrukwekkendste ringforte is die een by Grianán Ailigh in Ierland.

**Ringforte** is ronde, versterkte nedersettings wat hoofsaaklik van die Bronstydperk tot omstreeks 1000&nbsp;n.C. gebou is. Hulle word in Noord-Europa aangetref, veral in Ierland. Daar is ook baie in Suid-Wallis en Cornwallis, waar hulle *rounds* genoem word. Daar was baie groottes ringforte, en hulle kon van klip of grond gebou gewees het. In die meeste was minstens een gebou.

## Verspreiding
### Ierland
In Ierland was dit onder verskeie name bekend. Daar is meer as 40&nbsp;000 terreine wat as ringforte geïdentifiseer is en daar was vermoedelik minstens 50&nbsp;000 op die eiland, met 'n digtheid van minstens een elke 2&nbsp;km. Baie is waarskynlik deur landboupraktyke en verstedeliking verwoes. Baie is egter ontdek danksy vroeë opnamekaarte, lugfotografie en die argeologiese werk wat met padbouwerk gepaard gaan.

### Engeland en Wallis
In Cornwallis,

### Skandinawië
In Skandinawië is ook baie ringforte – op die eiland Öland in Swede alleen is daar 19. Dié forte moenie verwar word met Wiking-ringforte nie, waarvan sewe in Denemarke en Suid-Swede bekend is. Hulle dateer almal van omstreeks 980&nbsp;n.C. Die Wiking-forte het almal 'n eenderse ontwerp en is vermoedelik binne 'n baie kort tydperk gebou, tydens die bewind van Harald Bloutand, maar om onbekende militêre redes. Hulle kon gedien het as opleidingskampe vir Sven Vurkbaard se soldate voor sy inval in Engeland in 1013.

## Verwysings
## Skakels
Massonia latebrosa

***Massonia latebrosa*** is 'n geofiet wat deel van die Asparagaceae familie is. Die spesie is endemies aan die Wes-Kaap en is deel van die fynbos. Die plant kom voor van die Koue Bokkeveld, die Hexriviervallei, Karoopoort aan die voet van die Swartruggens en op die aangrensende Bonteberg asook die westelike voorheuwels van die Witteberg.

## Bronnelys 
* Science Direct
* Pacific Bulb Society
* Plants of the World Online
Massonia pseudoechinata

***Massonia pseudoechinata*** is 'n bolagtige geofiet wat tot die genus *Massonia* behoort. Dit is endemies aan die Noord-Kaap en is deel van die fynbos. Die plant kom by Nieuwoudtville en die Vanrhynspas voor. Die plant was voorheen verwar met *Massonia echinata*.

## Bronnelys 
* Pacific Bulb Society
* Plants of the World Online
Massonia saniensis

***Massonia saniensis*** is 'n bolagtige geofiet wat deel van die Asparagaceae familie is. Die spesie is endemies aan Lesotho waar dit in die ooste op 2700 tot 3200&nbsp;m bo seevlak voorkom. Saam met *Massonia wittebergensis* is dit die enigste twee spesies van die genus wat in die somer groei. Die plant is vernoem na die Sanipas.

## Bronnelys 
* Pacific Bulb Society
* Plants of the World Online
Kamassies

**Kamassies** is 'n gehug in die Noord-Kaap, Suid-Afrika. Dit is op 'n afgeleë pad oos van die N7 nasionale pad, noordoos van Kamieskroon. Die naam is afgelei van 'n Khoikhoi woord wat met sukkulente te doen het.

## Sien ook 
* Lys van dorpe in Suid-Afrika

## Verwysings
Kotzesrus

**Kotzesrus** is 'n gehug in die Noord-Kaap, Suid-Afrika. Dit is wes van die N7 nasionale pad en suidwes van Garies na die see se kant toe. 

Kotzesrus lê aan die suidepunt van die Namakwaland en vele sukkulente en ander fynbosspesies word hier aangetref. In Septembermaand vorm die landskap 'n tapyt van geel, rooi en pers blommetjies wat na die eerste reëns opskiet.

## Verwysings
Sanfourche

**Sanfourche** is 'n familienaam wat veral gedra word deur:

* Henry Sanfourche (1775-1841), kolonel van die Franse Ryk
* Jean-Baptiste Sanfourche, (1831-?), Franse argitek
* Jean-Joseph Sanfourche, bloot bekend as Sanfourche (1929-2010), Franse skilder, digter, tekenaar en beeldhouer
* Pierre Sanfourche-Laporte (1774-1856), Franse regsgeleerde

## Verwysings
Vlad II Dracul

thumb|200px|Vlad II Dracul van Walachye.
:''Vir 'n artikel oor Vlad II se seun, Vlad III, sien Vlad Dracula.*

**Vlad II** (Roemeens: *Vlad al II-lea*), ook bekend as **Vlad Dracul** of **Vlad die Draak** (voor 1395 - November 1447), was van 1436 tot 1442 *woiwode'' (prins of hertog) van Walachye, en weer van 1443 tot 1447. Hy is veral bekend as die pa van die wrede Vlad Dracula ("Vlad, seun van die Draak"), of Vlad die Deurboorder, 'n moontlike inspirasie vir Bram Stoker se fiktiewe karakter graaf Dracula. 

Vlad is gebore as die buite-egtelike seun van Mircea I van Walachye en het 'n groot deel van sy kinderdae aan die hof van Sigismund van Luxemburg deurgebring. Dié het hom in 1431 lid van die Orde van die Draak gemaak (vandaar sy bynaam). Sigismund het hom ook erken as die wettige *woiwode* van Walachye en het hom toegelaat om in die nabygeleë Transsilvanië te gaan woon. 

Vlad se halfbroer, Aleksander I Aldea, het die heerskappy van die Ottomaanse sultan, Murat II, oor Walachye erken. Ná sy dood in 1436 het Vlad egter met Hongaarse steun beheer oor Walachye oorgeneem. Ná die dood van Sigismund van Luxemburg in 1437 het Hongarye se posisie verswak, en Vlad moes eer aan Murat II betoon en heffings aan hom betaal. Dit het ingesluit deelname aan Murat II se inval in Transsilvanië in die somer van 1438. 

Ná 'n kruistog teen die sultan in 1441 het die sultan Vlad na Edirne laat kom om sy lojaliteit te bewys. Toe hy vrygelaat word, is hy gedwing om sy jongste twee seuns, Vlad en Radu, in die Ottomaanse Ryk te los as gyselaars. Die Ottomane het hom gehelp om weer die troon in 1443 te bestyg nadat sy neef, Basarab II, dit intussen oorgeneem het. 

## Skakels
Tolbalie

Die **tolbalie** (*Empogona lanceolata*) is 'n boom in die familie *Rubiaceae*. Dit kom natuurlik voor in Suid-Afrika en wel in Gauteng, KwaZulu-Natal, Limpopo, Mpumalanga, Noordwes en die Oos-Kaap, asook in Eswatini en Mosambiek.

Die boom se FSA-nommer is 699.

## Galery 

Empogona lanceolata, lower, b, Burmanbos.jpg
Empogona lanceolata, lower, c, Burmanbos.jpg

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* SANBI Redlist
* Plants of the World Online
Sandjakkalskoffie

Die **sandjakkalskoffie** (*Empogona maputensis*) is 'n boom wat natuurlik voorkom in KwaZulu-Natal en Mosambiek. Die boom se FSA-nommer is 699.1.

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* SANBI Redlist
* Plant of the World Online
Massonia pygmaea

***Massonia pygmaea*** is 'n bolagtige geofiet wat deel van die Asparagaceae familie is. Die spesie is endemies aan die Wes-Kaap in die binneland. Die bevolking se getalle is stabiel.

Die plant het twee subspesies:
* *Massonia pygmaea subsp. kamiesbergensis* U.Müll.-Doblies & D.Müll.-Doblies
* *Massonia pygmaea subsp. pygmaea*

## Bronnelys 
* SANBI Redlist
* Plants of the World Online
Veltheimia

***Veltheimia*** (sandlelies) is 'n blomplant genus en geofiete wat hoort tot Asparagaceae en is die eerste keer in 1771 beskryf. Die plant is endemies aan die Noord-Kaap en die Wes-Kaap.

Daar is net twee spesies wat tot die genus hoort:
* *Veltheimia bracteata* Harv. ex Baker
* *Veltheimia capensis* (L.) Redouté

## Verwysings
Lampranthus stenopetalus

***Lampranthus stenopetalus*** is 'n vetplant wat hoort tot die genus *Lampranthus*. Die spesie is endemies aan die Wes-Kaap en die populasie is deel van die fynbos. Dit kom van Graafwater tot op die Kaapse Vlakte en Villiersdorp voor. Die plant het 'n voorkomsgebied van 11 500 km² en van die veertien subpopulasies bekend, is net sewe oor nadat die ander sewe deur ontwikkeling op die Kaapse Vlakte uitgewis is. By Graafwater bedreig aartappel en koringverbouing die plant se habitat terwyl verdere ontwikkeling en indringerplante die res van die subpopulasies bedreig. Die plant se getalle daal.

## Bronne 
* SANBI Redlist
* Plants of the World Online
Jean-François Champollion

duimnael|Jean-François Champollion
**Jean-François Champollion** (Figeac, 23 Desember 1790 – Parys, 4 Maart 1832) was 'n Franse taalkundige en grondlegger van die Egiptologie. Hy is beroemd omdat die ontsyfering van die Egiptiese hiërogliewe grotendeels aan hom te danke is.

## Biografie
Champollion is in Figeac gebore en is dikwels die Jongere genoem om hom van sy broer Champollion-Figeac te onderskei. Hy was ’n wonderkind wat tale betref: toe sy broer hom in 1805 na Parys geneem het, het hy reeds Hebreeus, Siries en Galdees geken. Hy het 'n student van Antoine-Isaac Silvestre de Sacy geword en in Oosterse tale gespesialiseer. Hy het Kopties geleer, die liturgiese taal van die Christene van Egipte, wat verwant is aan Antieke en Middel-Egipties. Sy kennis van hierdie taal was van groot belang in sy studie van hiërogliewe, want dit was die voortsetting van die taal van Antieke Egipte, maar kon reeds in sy tyd gelees word, omdat dit nie hiërogliewe gebruik nie.

In 1812 het hy 'n onderwyser van antieke tale in Grenoble geword en 'n ensiklopediese werk begin skryf oor alles wat met Antieke Egipte te doen het. Die geografiese deel daarvan is in 1814 gepubliseer. Reeds in hierdie boek noem hy dat hy vordering gemaak het met die lees van die inskripsies van die Rosettasteen. In 1821 publiseer hy 'n boek met die titel "''De l'écriture hieratique des Anciens Égyptiens''". Daar was destyds 'n debat oor die aard van die hiëratiese en hiërogliewe tekens. Het hulle klanke of konsepte verteenwoordig? In 1821 het Champollion laasgenoemde gedink, maar in 1822 het hy 'n verbysterende hiërogliewe alfabet gepubliseer. Sy veranderde houding was waarskynlik te wyte aan sy lees van Thomas Young se pogings om klanke in karakters te ontdek. Champollion het die koningsname van die Ptolemaïese tydperk gebruik om die alfabetiese karakters te ontrafel. Omdat hierdie konings van Griekse afkoms was, is hulle name inderdaad in alfabetiese karakters uitgespel. Dit het aan Champollion die sleutel gegee: die name van die konings is in werklikheid in die Egiptiese teks op die Rosettasteen in cartouches, ovaal omlyn.

In die jare 1822-1824 het hy verwoed gewerk om sy begrip van skryf en taal uit te brei, en in 1824 publiseer hy sy "*Précis du Système Hieroglyphique*", wat die grondslag gelê het vir die ontsyfering van die vele inskripsies en papiri oor 3000 jaar se geskiedenis.

Champollion is toe na Turyn om die papirus van daardie stad te bestudeer en toe na Egipte self, waar hy baie tekste met sy eie hand neergeskryf het. Ná sy terugkeer in 1830 het hy begin om al die verkrygde materiaal te organiseer en te vertaal. In 1831 is Champollion as professor in inskripsies en letterkunde aangestel, maar in 1832 sterf hy skielik van uitputting. Hy is in die Père-Lachaise-begraafplaas begrawe. Sy broer het toe die werk so goed moontlik oorgeneem en beide die Egiptiese grammatika en die woordeboek waaraan Champollion gewerk het, gepubliseer.

## Verwysings
Veltheimia bracteata

Die **sandui** (*Veltheimia bracteata*) is 'n meerjarige plant en geofiet wat hoort tot Asparagaceae en is die eerste keer in 1870 beskryf. Die plant is endemies aan die Oos-Kaap. Dit is 'n gewilde plant vir tuine.

## Galery 

Veltheimia bracteata IMG 8926s.JPG
Veltheimia bracteata 2c.JPG
Veltheimia bracteata 1c.JPG
Veltheimia bracteata00.jpg

## Bronnelys 
* SANBI Redlist
* Plants of the World Online
Spetaea lachenaliiflora

***Spetaea lachenaliiflora*** is 'n meerjarige plant en geofiet wat hoort tot Asparagaceae en is die eerste keer in 2003 beskryf; tot dan was dit beskou as deel van *Scilla plumbea*. Die spesie is endemies aan die Wes-Kaap en kom in Du Toitskloof en Bainskloof voor. Dit is die enigste spesie in die genus en is dus 'n monotipiese takson. Die plant blom van Desember tot Januarie.

## Bronnelys 
* SANBI Redlist
* Plants of the World Online
* Mindat
Veltheimia capensis

Die **sandlelie** (*Veltheimia capensis*) is 'n meerjarige plant en geofiet wat hoort tot Asparagaceae en is die eerste keer in 1843 beskryf. Die plant is endemies aan die Noord-Kaap, Oos-Kaap en die Wes-Kaap waar dit deel van die fynbos is. Dit word tussen 20 en 40 cm groot en dra gevlekte, pienkerige blomme van April tot Julie.

## Galery 

Veltheimia capensis-Serres royales de Laeken 2018 (2).jpg
Veltheimia capensis 81426957.jpg
Veltheimia capensis-Serres royales de Laeken 2018 (1).jpg
仙火花 Veltheimia capensis -澳洲 Heronswood Gardens, Australia- (10798852296).jpg

## Bronnelys 
* SANBI Redlist
* Plants of the World Online
* John Manning. 2018. Field Guide to Fynbos, Struik Nature, 2018
Orde van die Draak

thumb|160px|Die kenteken van die Orde van die Draak.

Die **Orde van die Draak** (Latyn: *Societas Draconistarum*, letterlik "Vereniging van die Drakoniste") was 'n monargistiese ridderlike orde net vir uitverkore adellikes en monarge. Dit is in 1408 gestig deur Sigismund van Luxemburg, wat toe koning van Hongarye was en later keiser van die Heilige Romeinse Ryk geword het. Die orde was geskoei op die militêre ordes van die Kruisvaarders en het van sy lede geverg om die kruis te verdedig en teen die vyande van die Christendom, veral die Ottomaanse Ryk, te veg.

Die orde het in die eerste helfte van 15de eeu floreer, veral in Duitsland en Italië. Ná Sigismund se dood in 1437 het die belangrikheid van die orde in Wes-Europa afgeneem. Ná die val van Konstantinopel in 1453 het dit egter steeds 'n rol gespeel in Hongarye, Kroasië, Serwië, Roemenië en Albanië – lande wat besonder deur die Ottomane geteister is. Die *woiwode* (prins) van Walachye, Vlad II Dracul, die vader van Vlad Dracula, se bynaam kom van die Orde van die Draak af.

## Verwysings
## Skakels
Radu cel Frumos

200px|thumb|Radu die Mooie.

**Radu III van Walachye**, algemeen bekend as **Radu die Mooie** (Roemeens: *Radu cel Frumos*; Turks: *Radu Bey*; 1437/1439 - Januarie 1475), was die jonger broer van Vlad Dracula (Vlad III) en *woiwode* (prins) van Walachye. Hulle was albei seuns van Vlad II Dracul en sy vrou, prinses Cneajna van Moldawië. 

Benewens Vlad III het Radu ook twee ouers broers gehad: Mircea II en Vlad die Monnik, wat albei vir kort rukkies oor Walachye regeer het.

## Verwysings
## Skakels
Sighișoara

thumb|260px|'n Panoramiese uitsig oor die stad vanaf een van die omringende heuwels.

**Sighișoara** (Hongaars: Segesvár; Duits: Schäßburg; Transsilaviese Saksies: Schäsbrich) is 'n stad aan die Târnava Mare-rivier in Roemenië. Dit is in die historiese streek Transsilvanië geleë en het in 2011 'n inwonertal van 28&nbsp;102 gehad. Dit sluit Roemene, Hongare en Duitsers in.

Die stad is 'n gewilde toeriste-attraksie danksy sy goed bewaarde ommuurde ou stad, wat deur Unesco as 'n wêrelderfenisgebied gelys word. Die stad administreer sewe dorpe: Angofa, Aurel Vlaicu, Hetiur, Rora, Șoromiclea, Venchi en Viilor.

## Verwysings
## Skakels
Târgoviște

thumb|250px|'n Straat in Târgoviște.

**Târgoviște** (Duits: Tergowisch) is 'n stad aan die regteroewer van die Ialomițarivier in Roemenië. Volgens die sensus van 2011 het dit 79&nbsp;610 inwoners gehad, wat dit die 26ste grootste stad in die land maak. 

Dit was een van die belangrikste stede in Walachye en die streek se hoofstad tussen die vroeë 15de en die 16de&nbsp;eeu.

## Verwysings
## Skakels
Moldawië (dubbelsinnig)

Die naam **Moldawië** kan na een van die volgende verwys:

*Die oudrepubliek van die Sowjetunie wat nou as Moldowa bekend is.
*Die historiese prinsdom Moldawië, wat met Walachye saamgesmelt het om die basis vir Roemenië te vorm.
*Wes-Moldawië, 'n hedendaagse streek van Roemenië.
Lampranthus leptaleon

***Lampranthus leptaleon*** is 'n vetplant wat hoort tot die genus *Lampranthus*. Die spesie is endemies aan die Wes-Kaap en kom van Tulbagh tot by Kaapstad en Somerset-Wes tot by Hermanus voor waar dit deel van die fynbos en renosterveld is. Daar is vyf subpopulasies oor nadat die plant die grootste gedeelte van sy habitat aan wingerde en koringverbouing afgestaan het. Die plant het tans 'n voorkomsgebied van kleiner as 20&nbsp;km², een subpopulasie het in 2005 verlore gegaan tydens 'n onwettige behuisingsprojek. Die oorblywende subpopulasies word bedreig deur verdere ontwikkeling, indringerplante en gewasverbouing.

## Bronne 
* SANBI Redlist
* Plants of the World Online
Moldawië (prinsdom)

thumb|200px|Ligging van Moldawië, 1789.
thumb|200px|Die Khotyn-fort aan die Dnjester in Oekraïne, wat in die noorde aan Moldawië gegrens het.
:*Hierdie artikel handel oor die historiese prinsdom. Vir die moderne staat, sien Moldowa.*

**Moldawië** (Roemeens: *Moldova* of *Țara Moldovei*, letterlik die "Moldawiese land"; in Romeinse Cyrillies: Молдова of Цара Мѡлдовєй; Kerkslawies: Землѧ Молдавскаѧ) is 'n historiese streek en voormalige prinsdom in Sentraal- en Oos-Europa. Dit stem ooreen met die gebied tussen die oostelike Karpate en die Dnjesterrivier. 

Dit was aanvanklik 'n onafhanklike en daarna outonome staat, en het van die 14de&nbsp;eeu tot 1859 bestaan, toe dit met Walachye (Roemeens: *Țara Românească*) verenig het as die basis van die moderne staat Roemenië. Op verskillende tye in die geskiedenis het dit ook ander streke ingesluit, soos Bessarabië en Boekowina.

Die westelike deel van Moldawië is nou deel van Roemenië, die oostelike deel behoort tot Moldowa en die noordelike en suidoostelike deel tot Oekraïne.

## Verwysings
## Skakels
Stefanus III van Moldawië

thumb|220px|'n Miniatuurskildery van Stefanus uit 1473.

**Stefanus III van Moldawië**, algemeen bekend as **Stefanus die Grote** (Roemeens: *Ștefan cel Mare*; oorlede 2 Julie 1504), was van 1457 tot 1504 *woiwode* (prins) van Moldawië. Hy was die seun en medeheerser van Bogdan II, wat in 1451 vermoor is in 'n sameswering wat deur sy broer en Stefanus se oom Pieter III Aron gerëel is. Aron het daarna die troon oorgeneem. Stefanus het na Hongarye gevlug en later na Walachye. Met die hulp van Vlad Dracula, *woiwode* van Walachye, het hy egter in die somer van 1457 na Moldawië teruggekeer en Aron gedwing om na Pole te vlug. Stefanus het Pole aangeval en voorkom dat die koning, Kasimir IV Jagiellon, Aron kan steun. In 1459 het egter Kasimir se heerskappy erken.

## Bewind
Stefanus het besluit om Chilia (nou Kilija in Oekraïne), 'n belangrike hawe aan die Donau, aan te val en dit het hom met Hongarye en Walachye laat bots. Hy het die dorp in 1462 beset tydens die Ottomaanse Ryk se inval in Walachye, maar is tydens die beleg ernstig gewond. Twee jaar later het hy die dorp oorgeneem. Hy het in 1467 aan die burgers van Transsilvanië steun belowe teen Matthias Corvinus, koning van Hongarye. Corvinus het Moldawië binnegeval, maar Stefanus het hom in die Slag van Baia verslaan. 

thumb|240px|links|Die Poetnaklooster, wat deur Stefanus laat bou is.
Pieter Aron het Moldawië in 1470 met Hongaarse steun aangeval, maar is deur Stefanus verslaan en tereggestel, saam met die Moldawiese bojare wat hom steeds gesteun het. Stefanus het ou forte gerestoureer en nuwes laat bou, en dit het Moldawië se verdedigingstelsel en sentrale administrasie versterk. Ottomaanse uitbreiding het Moldawiese hawens om die Swartsee bedreig. In 1473 het Stefanus opgehou om heffings aan die sultan te betaal en 'n reeks veldtogte geloods teen Walachye, wat Ottomaanse heerskappy aanvaar het, om sy heersers met mense van sy keuse te vervang. Elke prins wat die troon met Stefanus se hulp oorgeneem het, moes egter noodgedwonge gou heffings aan die sultan betaal. 

Stefanus het eindelik in 1475 'n groot Ottomaanse leër verslaan. Die volgende jaar het die Ottomaanse sultan, Mehmet II, Stefanus verslaan, maar 'n gebrek aan voorraad en die uitbreek van 'n pes het hom gedwing om aan Moldawië te onttrek. Ná daaropvolgende Ottomaanse suksesse het Stefanus van 1486 af weer 'n jaarlikse heffing aan die sultan betaal. In die volgende paar jaar is dosyne klipkerke en kloosters in Moldawië gebou, en dit het bygedra tot die ontwikkeling van 'n spesifieke Moldawiese argitektuur.

Gedurende Stefanus se laaste jare het sy seun en medeheerser, Bogdan III, 'n aktiewe rol in die regering gespeel. Stefanus se lang bewind het 'n rydperk van stabiliteit in Moldawië ingelui. Van die 16de eeu af onthou sy onderdane en buitelanders hom as 'n groot leier. Moderne Roemene beskou hom as een van hulle grootste nasionale helde. Nadat die Roemeens-Ortodokse Kerk hom in 1992 tot heilige verklaar het, word hy vereer as "Stefanus die Grote en Heilige" (*Ștefan cel Mare și Sfânt*).

## Skakels
Basterstinkhout

**Basterstinkhout** (*Ocotea kenyensis*) is 'n boom wat inheems is aan die Demokratiese Republiek die Kongo, Ethiopië, Kenia, KwaZulu-Natal, Limpopo, Malawi, Mosambiek, Mpumalanga, Oos-Kaap, Rwanda, Soedan, Tanzanië en Uganda.

Die boom se FSA-nommer is 119. Lourierplantspesies is die eerste keer deur Emilio Chiovenda beskryf, en hierdie spesie se wetenskaplike naam is deur Robyns & Wilczek toegeken. *Ocotea kenyensis* behoort tot die genus *Ocotea* in die familie *Lauraceae*.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* SANBI Redlist
* Plants of the World Online
Iván Duque Márquez

**Iván Duque Márquez** (; gebore 1 Augustus 1976) is 'n Colombiaanse politikus en prokureur wat sedert 7 Augustus 2018 die huidige president van Colombia is. Hy is verkies as die kandidaat van die Demokratiese Sentrumparty in die 2018 presidensiële verkiesing. Hy is daarin gesteun deur sy mentor, die voormalige president en magtige senator Alvaro Uribe, en is verkies ondanks die feit dat hy 'n jaar voor die verkiesing relatief onbekend was.Hy het 'n standpunt ingeneem wat die Juan Manuel Santos-vredesooreenkoms met die FARC- guerrillagroep teenstaan.
[duimnael| Duque (links) skud hand met die Argentynse president [Mauricio Macri in Augustus 2018]]
[duimnael| Duque en sy vrou María Juliana Ruiz Sandoval saam met die voormalige Amerikaanse president [Donald Trump en presidentsvrou Melania Trump]]

## Verwysings
Bastersuikerappel

Die **bastersuikerappel** (*Hexalobus monopetalus*) is 'n boom wat inheems is aan Suid-Afrika in die provinsies Limpopo en Mpumalanga. Dit kom ook voor in Angola, Benin, Botswana, Burkina Faso, Demokratiese Republiek die Kongo, Ethiopië, Gambië, Ghana, Guinee, Guinee-Bissau, Ivoorkus, Kameroen, Kenia, Malawi, Mali, Mosambiek, Namibië, Niger, Nigerië, Rwanda, Senegal, Sentraal-Afrikaanse Republiek, Soedan, Tanzanië, Togo, Tsjad, Uganda, Zambië en Zimbabwe.

Die boom se FSA-nommer is 106. Die boom staan ook bekend as die *Shakama-pruim*.

## Galery 

Hexalobus monopetalus 1.jpg
Hexalobus monopetalus 3.jpg
Hexalobus monopetalus 4.jpg
Hexalobus monopetalus var monopetalus, loof en blomknoppe, Skrikfontein, a.jpg
Hexalobus monopetalus var monopetalus, loof en blomknoppe, Skrikfontein, b.jpg

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* SANBI Redlist
* Plants of the World Online
Veldwildevy

Die **veldwildevy** (*Ficus burtt-davyi*) is 'n boom wat inheems aan KwaZulu-Natal, die Oos-Kaap, die Wes-Kaap asook Mosambiek is. 

Die boom se FSA-nommer is 49.

## Galery 

Ficus burtt-davyi figs00.jpg
Ficus burtt-davyi01.jpg
Ficus burtt-davyi02.jpg

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* SANBI Redlist
* Plants of the World Online
Jürgen Schult

**Jürgen Schult** (gebore 11 Mei 1960) is 'n voormalige Duitse baan- en veldatleet en die wêreldrekordhouer in die mans diskusgooi (skyfwerp). Dit dateer uit 1986 en is die tweede oudste rekord in mansatletiek. Schult het Oos-Duitsland in die 1988 Olimpiese diskuskompetisie verteenwoordig, waar hy die goue medalje gewen het.

duimnael|regs|Jürgen Schult by die DDR-kampioenskappe in 1988.

## Biografie 
Gebore in Niedersachsen, kon Schult nie aan die 1984 Olimpiese Somerspele in Los Angeles deelneem nie weens sy land se boikot van die spele.

Hy het die wêreldrekord in die diskus in 1986 opgestel. As 'n atleet in die Oos-Duitse span het sy gooi van 74.08 meter, die vorige rekord van die Sowjet-atleet Yuriy Dumchev, van 71.86 meter oortref. Hierdie diskuswêreldrekord was tot 15 April 2024 die oudste manswêreldrekord nadat dit die tydperk van Jesse Owens se verspringrekord, wat vir 25 jaar en 79 dae gestaan ​​het, oortref het. 

In 1988, by die eerste baan-en-veldkompetisie ooit tussen Oos- en Wes-Duitsland, het Schult geweier om hand te skud met sy voormalige spanmaat, Wolfgang Schmidt, nadat hy hom geklop het; Schmidt het baie kort tevore van Oos- na Wes-Duitsland verhuis.

Later in sy lang sportloopbaan het Schult by die herenigde Duitse span aangesluit. Hy het in 1992 aan sy tweede Olimpiese Spele deelgeneem, 'n silwermedalje gekry, en in die 1999 Wêreldkampioenskappe, tweede gekom. Hy het op die ouderdom van 40 aan sy laaste Olimpiese Spele in 2000 deelgeneem en in die agtste plek geëindig.

Schult het 'n graad in sportkunde en het in 2002 die afrigter van die Duitse baan- en veldvereniging se mansdiskusspan geword.

Schult het die Traktor Schwerin-sportklub verteenwoordig en is deur dr. Hermann Brandt afgerig. Later het hy die Schwerin- en Riesa-sportklubs verteenwoordig en saam met Thomas Schult geoefen. Terwyl hy aktief meegeding het, was hy 1,93 meter lank en het 110 kilogram geweeg.

## Bronne 
* IAAF Records – Discus Throw Men. Abgerufen am 25. Mai 2020 (englisch).
* DLV beruft zwei Leitende DLV-Bundestrainer. Deutscher Leichtathletik-Verband, 17. Januar 2011, abgerufen am 25. Mai 2020.
* Marko Badura wird neuer Leitender Bundestrainer Wurf. Deutscher Leichtathletik-Verband, 21. September 2018, abgerufen am 25. Mai 2020.
* Brigitte Berendonk: Doping-Dokumente - Von der Forschung zum Betrug. Springer-Verlag, Berlin 1991, , S. 128, Tabelle 8
* "In Leistung und Haltung ein Vorbild" deutschlandfunk.de 25. Juli 2010
* Johannes Freytag: Jürgen Schult: Weltrekordler mit Makel. ndr.de, 11. Mai 2020, abgerufen am 25. Mai 2020.
* Ausgabe vom 12.11.1988. Neues-Deutschland-Archiv, S. 4, abgerufen am 25. Mai 2020.
Louriervy

Die **louriervy** (*Ficus ilicina*) is 'n boom wat in Angola, Namibië en die Noord-Kaap voorkom. Die boom se FSA-nommer is 53.

## Galery 

Ficus ilicina 15229678.jpg
Ficus ilicina 15229955.jpg
Ficus ilicina.jpg

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* SANBI Redlist
* Plants of the World Online
Evette de Klerk

**Evette de Klerk** (gebore 21 Augustus 1965) is 'n Suid-Afrikaanse voormalige baan- en veldnaelloper. Sy was die oorheersende vroulike naelloopatleet in Suid-Afrika in die 1980's, en het tien jaar agtereenvolgens van 1982 tot 1991, die 100 en 200 meter vir vroue by die nasionale senior atletiekkampioenskappe gewen. Dit het kampioenskaprekords van 11,06 sekondes (haar leeftydbeste) in die 100 m en 22,36 sekondes in die 200 m ingesluit. Sy het ook drie Suid-Afrikaanse titels in die 400 meter gewen.

Haar persoonlike beste tye in die kort naellope bly albei Suid-Afrikaanse rekords vir die afstande. Haar 200 m-tyd van 22,06 sekondes is die vinnigste wat 'n Afrika-atleet nog aangeteken het, maar dit is nie as die Afrika-rekord erken nie aangesien dit nie deur die kontinentale beheerliggaam bekragtig is nie. Dié tyd het haar tweede in die wêreld oor 200&nbsp;m in 1989 geplaas, na Dawn Sowell. Benewens hierdie mylpale het sy 'n persoonlike beste van 50,57 sekondes in die 400&nbsp;m opgestel. 

De Klerk kon nie internasionaal meeding terwyl sy op die hoogtepunt van haar loopbaan was nie, as gevolg van die sportboikot teen Suid-Afrika tydens die apartheidsera. Haar enigste groot internasionale optredes vir Suid-Afrika het in haar laaste seisoen in 1993 gekom. 

Sy was 'n dubbele bronsmedaljewenner by die 1993 Afrika-atletiekkampioenskappe en het die podium gehaal in beide die 200 m en 4 × 100 meter aflos. In 1993 verteenwoordig sy Suid-Afrika by die Wêreldatletiekkampioenskappe en was 'n semi-finalis in die 200 m. Sy het aanbiedinge van die hand gewys om vir Brittanje mee te ding terwyl die sportboikot teen Suid Afrika in plek was.

In 1986 en 1987 het sy 'n kort ruk onder haar getroude van as Evette Armstrong deelgeneem. 

Carina Horn het de Klerk se 100 m nasionale rekord in 2015 geëwenaar, sowat 25 jaar nadat dit opgestel is.

## Verwysings
Lampranthus filicaulis

***Lampranthus filicaulis*** is 'n vetplant wat hoort tot die genus *Lampranthus*. Die spesie is endemies aan die Wes-Kaap. Dit kom van Tulbagh tot by die Kaapse Vlakte en Botrivier voor. Die plant het reeds 30% van sy habitat die afgelope 45 jaar afgestaan aan ontwikkeling en gewasverbouing. Ontwikkeling bly 'n bedreiging. In Engels staan die plant bekend as die *threadleaf brightfig*.

## Bronne 
* SANBI Redlist
* Plants of the World Online
Bubuvy

Die **bubuvy** (*Ficus bubu*) is 'n struik of boom wat in Angola, Demokratiese Republiek die Kongo, Ekwatoriaal-Guinee, Eswatini, Gaboen, Ivoorkus, Kameroen, Kenia, KwaZulu-Natal, Malawi, Mosambiek, Namibië, Tanzanië, Togo, Uganda en Zimbabwe voorkom. Die boom se FSA-nommer is 56.

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* SANBI Redlist
* Plants of the World Online
Ficus fischeri

***Ficus fischeri*** is 'n struik of boom wat in Angola, Botswana, Demokratiese Republiek die Kongo, Kaprivistrook, Malawi, Mosambiek, Tanzanië, Zambië en Zimbabwe voorkom. Die boom se FSA-nommer is 68. Die spesie word deur die vyewespe *Elisabethiella platyscapa* bestuif.

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* Zimbabwe Flora
* Plants of the World Online
Bergbrandnetel

Die **bergbrandnetel** (*Obetia tenax*) is 'n boom wat in Suid-Afrika inheems is aan Gauteng, KwaZulu-Natal, Limpopo, Mpumalanga, Noordwes, Oos-Kaap asook Botswana, Eswatini, Mosambiek en Zimbabwe. 

Die boom se FSA-nommer is 70.

## Verwysings 
## Sien ook 
* Alfabetiese lys van Suid-Afrikaanse bome

## Bronnelys 
* SANBI Redlist
* Plants of the World Online
Donkievy

**Donkievy** kan na enige van die volgende artikels verwys:

## Plante 
* *Mestoklema arboriforme*
* *Stoeberia frutescens*
Mestoklema arboriforme

Die **donkievy** (*Mestoklema arboriforme*) is 'n boom wat inheems is aan Namibië, die Vrystaat en die Noord-Kaap.

Die boom se FSA-nommer is 103.6.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* SANBI redlist
* Plants of the World Online
Linda Rode

**Linda Rode** (gebore 3 Julie 1937, Ladismith - ) is 'n Suid-Afrikaanse skrywer, vertaler en samesteller van kinderliteratuur. Sy matrikuleer in 1954 aan Hoërskool Langenhoven op Riversdal. Sy behaal 'n honneursgraad in Duits en ’n Onderwysdiploma aan die Universiteit van Stellenbosch. Sy hou daarna skool op Calvinia, Hermannsburg, asook by die Pionierskool in Worcester en Herzlia in Kaapstad.

## Werke 
* *In die Land van Pamperlang*, Human & Rousseau (2013)
* *In die Nimmer-Immer Bos*, Tafelberg (2010)
* *Goue lint, my storie begint*, Tafelberg (2000)

## Toekennings 
* 1989: MER-prys saam met Alida Bothma (Illustr.) vir (Goue fluit, my storie is uit)
* 2010: Alba Bouwerprys vir Kinderliteratuur vir *In die Nimmer-Immer-bos*.

## Bron 
* PUKU
Lekkervreet

Die **lekkervreet** (*Opilia campestris*) is 'n boom wat inheems is aan Angola, Ethiopië, Kenia, Namibië, Somalië en Tanzanië.

Die boom se FSA-nommer is 100.5.

## Galery 

Opilia campestris var. campestris 2183.jpg
Opilia campestris var. campestris 2184.jpg

## Subspesies 
Die spesie het drie subspesies:
* *Opilia campestris var. campestris*
* *Opilia campestris var. glabra* Hiepko
* *Opilia campestris var. strobilifera* (Hutch. & E.A.Bruce) Hiepko

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* Treeatlas of Namibia
* Plants of the World Online
Skurwevyeboom

Die **skurwevyeboom** (*Ficus capreifolia*) is 'n boom wat in Suid-Afrika inheems aan KwaZulu-Natal, die Limpopo en die Mpumalanga is en in Afrika in Angola, Benin, Botswana, Burkina Faso, Eritrea, Eswatini, Ethiopië, Gambië, Ivoorkus, Kameroen, Kenia, Malawi, Mosambiek, Namibië, Nigerië, Republiek die Kongo, Senegal, Sentraal-Afrikaanse Republiek, Somalië, Soedan, Tanzanië, Togo, Tsjad, Uganda, Zambië en Zimbabwe voorkom.

Die boom se FSA-nommer is 50.1.

## Galery 

Ficus capreifolia, vye in oksels, Manie van der Schijff BT.jpg
Ficus capreifolia, blaar, Manie van der Schijff BT.jpg
Ficus capreifolia, loof, Manie van der Schijff BT, a.jpg

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* SANBI Redlist
* Plants of the World Online
Jonathan Larson

**Jonathan Larson** (4 Februarie 1960 – 25 Januarie 1996) was 'n Amerikaanse komponis.

## Biografie 
Larson is in White Plains, New York, gebore. Hy het van jongs af in musiek belang gestel en het ook op hoërskool musiek gespeel. As student het hy aanvanklik vir klein produksies begin komponeer.

Larson het later toneelstukke begin skryf. Sy eerste musiekblyspel was *Sacraimmorality*. Gedurende die 1980's is dit opgevoer onder die titel *Saved on 42nd Street*.

Tussen 1983 en 1990 het Larson *Superbia* geskryf, 'n futuristiese rockmusiekblyspel. Dit is gegrond op 'n vroeëre poging van Larson om 'n musiekblyspel van George Orwell se Nineteen Eighty-Four te maak, maar Larson het nie die nodige regte hiervoor verkry nie. *Superbia* is nog nooit as 'n musiekblyspel opgevoer nie.

Larson se volgende projek was 'n rockmonoloog; *Boho Daya*. Die titel het later verander na *30/90* en is vandag bekend onder die titel *Tick, Tick... BOOM!*. Die stuk is geskryf in reaksie op die industrie se weiering om sy *Superbia* te laat opvoer. Die vertoning is op buite-Broadway (off-Broadway) vertoon. Hierdeur het hy vir Stephen Sondheim, ‘n bekende komponis, ontmoet, wat hom by verskeie vervaardigers sou aanbeveel.

Die skrywer Billy Aronson het in 1988 'n moderne weergawe van *La Bohème* geskryf. Vanaf 1989 het Larson saam met hom begin werk. In 1991 het hy gevra of hy die projek heeltemal kan oorneem omrede hy sy eie lewenservaring deel wou maak daarvan.

Die musiekblyspel *RENT* is in 1996 op die planke gebring en het 'n groot sukses geword. Larson kon nie die sukses van die musiekblyspel beleef nie, aangesien  hy op 25 Januarie 1996 dood is aan 'n aorta disseksie, veroorsaak deur Marfan se sindroom.

## Verwysings
## Eksterne skakels
Dis ek, Anna (rolprent)

**Dis ek, Anna** is 'n 2015 Afrikaanse dramafilm vervaardig deur Palama Productions, wat gebaseer is op Anchien Troskie se twee romans *Dis ek, Anna* en *Die Staat teen Anna Bruwer*. Dit speel af in die hedendaagse Suid-Afrika, en vertel die verhaal van Anna Bruwer, wat jare se mishandeling deur haar stiefpa wreek, en die hofsaak wat volg. 

Die film se draaiboek is geskryf deur Tertius Kapp. Vervaardig deur Niel van Deventer. Geredigeer deur Sara Blecher.

By die 10de jaarlikse SAFTA in Maart 2016, is *Dis ek, Anna* die hoogste eerbewys in die volgende kategorieë bekroon:
* Best Feature Film
* Best Director of a Feature Film
* Best Actor in a Supporting Role (Marius Weyers)
* Best Achievement in Script Writing
* Best Achievement in Production Design
* Best Achievement in Make-Up and Hair Styling

## Rolverdeling 
Die film se rolverdeling sluit in, onder andere: Charlene Brouwer, Marius Weyers, Nicola Hanekom, Morne Visser, Drikus Volschenk, Elize Cawood en Eduan van Jaarsveld.

## Verwysings 
## Eksterne skakels 
*
Suid-Afrikaanse Film- en Televisietoekennings

Die **Suid-Afrikaanse Film- en Televisietoekennings**, ook bekend as die Goue horings; of die SAFTAs, is 'n jaarlikse Suid-Afrikaanse toekenningseremonie aangebied deur die *National Film and Video Foundation* (NFVF), om kreatiewe uitnemendheid in die plaaslike film- en televisiebedryf te vereer soos beoordeel deur die vrywillige beoordelaars.

## Sien ook 
* Suid-Afrikaanse filmbedryf

## Eksterne skakels 
* Amptelike SAFTA webwerf
Pierre-François Bouchard

**Pierre-François Xavier Bouchard** (gebore 29 April 1772 in Orgelet (Jura); † 5 Augustus 1822 in Givet , Frankryk ) was die ontdekker van die Rosettasteen in die hawe van of in Fort St. Julien naby die Egiptiese stad Rasjied (Rosetta) op 15 Julie 1799.

Hy was 'n luitenant in Napoleon Bonaparte se leër tydens die Egiptiese veldtog. Die steen het in die Britse Museum , Londen, beland ná die Franse nederlaag in Egipte. Bouchard het tot sy dood in die Franse leër gebly. Hy is by verskeie geleenthede medaljes aan hom toegeken  (ook die Erelegioen), maar ook drie keer gevange geneem.
Afslaan (tennis)

[thumb|200px|[Roger Federer slaan af.]]

'n **Afslaan** in tennis is om ná elke punt die spel weer te begin deur op ’n voorgeskrewe wyse die bal na die teenstander te slaan. 'n Speler sal die bal met 'n raket so slaan dat dit in die diagonaal teenoorgestelde kant van die baan val sonder dat die net dit keer. Spelers begin gewoonlik 'n afslaan deur die bal in die lug te gooi en dit te slaan wanneer dit die hoogste punt in die lug bereik. As die bal skrams aan die net raak, is dit in die groot toernooie nie aanvaarbaar nie, hoewel dit nie as 'n fout beskou word nie. Die speler moet dan die bal weer afslaan.

Spelers slaan gewoonlik die bal oorhoofs, maar 'n onderhandse hou word ook toegelaat. Die afslaan is die enigste hou waarmee die speler sy tyd kan vat omdat hy nie op 'n teenstander se hou hoef te reageer nie; van 2012 af is daar egter 'n beperking van 25 sekondes wat tussen punte toegelaat word.

Die afslaan is een van die moeilikste houe vir 'n beginner, maar as 'n speler dit eers onder die knie gekry het, kan dit tot groot voordeel wees. Ervare spelers kan die afslaan op verskeie maniere uitvoer en gebruik dit dikwels as 'n aanvalswapen om 'n punt te wen. 

Vir 'n afslaan staan 'n speler agter die agterlyn sonder om daaraan te raak. Vir die eerste punt van 'n pot staan die persoon wat afslaan regs van die middelste punt van die agterlyn en dien diagonaal oor die net na die linkerkant (vanuit sy perspektief) van die baan. Vir 'n tweede punt van 'n pot is die afslaan diagonaal van die linker- na die regterkant van die baan, en vir elke daaropvolgende punt van dieselfde pot is die posisie die teenoorgestelde van dié van die vorige punt.

## Eerste en tweede afslaan
Die bal word die eerste keer afgeslaan om ’n punt mee te begin; 'n tweede afslaan geskied as die speler ’n fout met die eerste afslaan gemaak het. Met 'n tweede afslaan loop die speler die gevaar om die punt te verloor as daar weer 'n fout is.

Die reëls maak geen verskil tussen die eerste en tweede afslaan nie. Verskillende tegnieke word egter gebruik. Die eerste afslaan word gewoonlik met die maksimum krag en vaardigheid uitgevoer met die doel om die punt te wen – óf prontuit óf met die volgende hou deur die teenstander in 'n ongunstige posisie te dwing. Die tweede afslaan is gewoonlik konserwatiewer om 'n dubbelfout te voorkom. Dit word met minder krag en 'n hoër boog uitgevoer.

## Verwysings
## Skakels
Daniil Medvedev

**Daniil Sergeyevich Medvedev** (Russies: Дании́л Серге́евич Медве́дев; Afrikaanse transliterasie: Danijil Sergejewitsj Medwjedef; gebore 11 Februarie 1996) is 'n Russiese professionele tennisspeler. Hy is tans no.&nbsp;11 op die wêreldranglys van mansenkelspelspelers volgens die ATP.

Met sy wenslag in die eindstryd van die ATP-jaareindtoernooi van 2020 het Medvedev die eerste en enigste speler geword wat die wêreld se drie topspelers geklop het op pad na die jaareind-kampioenetitel. Medvedev was ook die naaswenner in die Amerikaanse Ope van 2019 en 2023, asook die Australiese Opes van 2021, 2022 en 2024.

## Loopbaan 
Medvedev het in 2015 in 'n dubbelspel in die Kremlinbekertoernooi gespeel en sy eerste enkelspeltitel in 2016 in Rosmalen gewen. In 2017 het hy vir die eerste keer aan 'n major deelgeneem: die Wimbledonkampioenskap, waar hy Stanislas Wawrinka, toe die wêreld se no. 3-speler, verslaan het. In 2018 het Medvedev sy eerste ATP-titels gewen in Sydney en Winston-Salem, asook sy eerste ATP 500-titel in Tokio. Hy het in 2019 'n ATP-deurbraak behaal deur sy top-10-debuut ná Wimbledon te maak en ses agtereenvolgende toereindstryde te wen, onder meer die Amerikaanse Ope.

Medvedev is bekend vir sy kragtige afslane en aggressiewe agterlynspel.

## Grand Slam-rekord 
[duimnael|links|upright|Daniil Medvedev tydens die [Wimbledon-kampioenskap in 2017]]
[duimnael|links|upright|Daniil Medvedev tydens die [Wimbledon-kampioenskap in 2018]]
Die tabel toon Medvedev se prestasie tydens elk van die Grand Slam-toernooie in mansenkels waaraan hy deelgeneem het:

## Verwysings 
## Skakels 
*  Daniil Medvedev se ATP-profiel
*  Daniil Medvedev se ITF-profiel
*
Bergbas

Die **bergbas** (*Osyris lanceolata*) is 'n boom wat inheems is aan Algerië, Angola, Assam, Baleariese Eilande, Botswana, Burundi, China - in die suid-sentraal en die suidooste, Demokratiese Republiek die Kongo, Djiboeti, Eritrea, Eswatini, oos en wes Himalaja, Indië, Jemen, Kambodja, Kanariese Eilande, Kenia, Laos, Lesotho, Malawi, Marokko, Mianmar, Mosambiek, Namibië, Nepal, Portugal, Rwanda, Saoedi-Arabië, Soedan, Sokotra, Somalië, Spanje, Sri Lanka, Suid-Afrika, Tanzanië, Thailand, Tibet, Uganda, Viëtnam, Wes-Sahara, Zambië en Zimbabwe.

Die boom se FSA-nommer is 100.

## Galery 

? Porches Portugal 08.03.16 (25502259722).jpg
Ginestó valencià al penyal d'Ifac.JPG
Osyris lanceolata, blomme, b, Seringveld.jpg
Osyris lanceolata 1DS-II 3-3817.jpg

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* SANBI Redlist
* Plants of the World Online
Kuslooibas

Die **kuslooibas** (*Osyris compressa*) is 'n boom wat in Suid-Afrika inheems is aan KwaZulu-Natal, Oos-Kaap en die Wes-Kaap asook Mosambiek.

Die boom se FSA-nommer is 99.

## Galery 

Osyris compressa 5Dsr 2685.jpg
Osyris compressa 0214.jpg
Osyris compressa bush - WesternCape SouthAfrica.JPG
Osyris compressa bush berries.JPG

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* SANBI Redlist
* Plants of the World Online
Dwergpruimbas

Die **dwergpruimbas** (*Osyris speciosa*) is 'n boom wat inheems is aan die Wes-Kaap en kom van Houwhoek tot by Agulhas voor. Dit het 'n voorkomsgebied van kleiner as 1000&nbsp;km² en daar is nege subpopulasies bekend waarvan slegs drie in die beskerming van natuurreservate is. Die ander ses word bedreig deur indringerplante, ontwikkeling, steengroef werke en gewasverbouing. Die boom vorm deel van die fynbos.

Die boom se FSA-nommer is 100.1.

## Galery 

Osyris speciosa 1DS-II 2-4405.jpg
Osyris speciosa 1DS-II 5871.jpg
Osyris speciosa 1DS-II 5872.jpg

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* SANBI Redlist
* Plants of the World Online
Dubbelfout (tennis)

thumb|200px|Alexander Bublik is een van net drie manspelers wat in die Ope-era meer as 25 dubbelfoute in 'n Grand Slam-wedstryd begaan het. Die ander twee is Marc Rosset en Pierre-Hugues Herbert.
thumb|200px|Anna Kournikova maak gereed vir 'n afslaan in 2002. Sy hou die rekord vir die meeste dubbelfoute deur 'n vrouespeler in 'n wedstryd.

'n **Dubbelfout** in tennis is wanneer 'n speler 'n fout met albei afslane begaan en die punt verloor. 

Gerald Patterson hou na bewering die rekord vir die meeste dubbelfoute in 'n Grand Slam-wedstryd in die amateurera van enkelspeltennis. Hy het 27 dubbelfoute begaan in 'n wedstryd teen John Hawkes in die Australiese kampioenskapsbyeenkoms van 1927, maar steeds die wedstryd gewen.

In 1957 op Wimbledon het Maria de Amorim 17 dubbelfoute agtereenvolgens begaan teen Berna Thung. De Amorim het een stel gewen, maar die wedstryd verloor.

## Ope-era
Dubbelfoute word sedert 1991 amptelik deur die vooraanstaande professionele toernooireekse aangeteken.

### ATP Tour
Onder alle manspelers, aktief en afgetree, word die rekord vir die meeste dubbelfoute per wedstryd gedeel deur Henrik Holm en Radomír Vašek, met 7,2 elk. Gilbert Schaller het met 1,0 die beste rekord. 

Die meeste dubbelfoute in 'n enkele wedstryd (30) is begaan deur Marc Rosset.

### WTA Tour
Onder vrouespelers hou Anna Kournikova die rekord vir die meeste dubbelfoute in 'n wedstryd (31) teen Miho Saeki. Sy het steeds die wedstryd gewen.

## Verwysings
## Skakels
Mannetjiebos

Die **mannetjiebos** (*Stoeberia utilis*) is 'n boom wat inheems is aan die Noord-Kaap en die Wes-Kaap asook Namibië.

Die boom se FSA-nommer is 103.5. Die plant het twee subspesies: 
* *Stoeberia utilis subsp. lerouxiae* van Jaarsv.
* *Stoeberia utilis subsp. utilis*

## Galery 

Stoeberia aff utilis (Aizoaceae) (37434662491).jpg
Stoeberia utilis (Aizoaceae) (50167298567).jpg
Stoeberia aff utilis (Aizoaceae) (37387279726).jpg

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* SANBI Redlist
* Plants of the World Online